Source: http://kalender.piibel.net/kal/?fontsize=9&keel=et&viewmode=&year=2017&month=5
Timestamp: 2019-11-12 00:20:38+00:00

Document:
Loosung mai 2017
Kalender mai 2017
MAI KUU LOOSUNG: Teie kõne olgu alati armu sees, soolaga maitsestatud. Kl 4,6
1. Esmaspäev Vaata, otsekui savi potissepa käes, nõnda olete teie minu käes. Jr 18,6 Meie oleme tema teos, Kristuses Jeesuses loodud heade tegude tegemiseks, nii nagu Jumal on juba enne meile seadnud. Ef 2,10 Jumalal on kerge juhtida neid, kes end täielikult Temale üle annavad. Charles de Foucauld Jh 10,1-10; Kl 3,1-4
2. Teisipäev Õppige tegema head, nõudke õigust, aidake rõhutut! Js 1,17 Paulus kirjutab: Ma palun Isa, et Kristus usu kaudu elaks teie südameis ning te oleksite juurdunud ja kinnitatud armastuses. Ef 3,16.17 Jumal, olen palju head tegemata jätnud. Sinu armastuse ja rahuriigi nähtavaks ning tuntavaks tegemisel ole liiga harva kaasa aidanud. Aga ma usaldan Sind, Sa oled halastaja Jumal. Pööra end uuesti minu poole ja andesta mulle, tee mind tugevaks ja kasvata mind heategemises. Erich Legler Mt 9,35-10,1(2-4)5-7; Kl 3,5-11
3. Kolmapäev Inimsüdames on palju kavatsusi, aga Issanda nõu saab teoks. Õp 19,21 Seepärast tuleb meil palju hoolsamini panna tähele seda, mida me oleme kuulnud, et meid kõrvale ei uhutaks. Hb 2,1 Armas Jeesus, avita Sinu Sõna hästi kuulda, meelt ja mõtteid valmista, palved armust vastu võta! Sinu Vaim meid valgustagu, maa pealt taeva juhatagu! KLPR 199:1. Tobias Clausnitzer Jh 17,20-26; Kl 3,12-17
4. Neljapäev Jumal ütleb: "Ma panen su ülemuseks rahu ning su sundijaks õiguse." Js 60,17 Ülalt pärinev tarkus on esmalt puhas, siis rahumeelne, leebe, kuulekas, tulvil halastust ja häid vilju, erapooletu, teeskluseta. Rahutegijaile külvatakse rahus õiguse vilja. Jk 3,17-18 Kes vägivalla vaimule ära ütleb ja rahu vaimule teed teeb, see võib olla veendunud, et Jumal teeb vähesest palju. Martin Niemöller Ef 4,(8-10)11-16; Kl 3,18-4,1
5. Reede Ära tee oma südant kõvaks ja ära sule kätt oma vaese venna eest. 5Ms 15,7 Kui nüüd kellelgi on selle maailma vara ja ta näeb oma venna olevat puuduses, ent lukustab oma südame tema eest - kuidas saab Jumala armastus jääda temasse? 1Jh 3,17 Kui igaüks tahaks aidata teist, oleksid kõik inimesed aidatud. Marie von Ebner-Eschenbach Mt 26,30-35; Kl 4,2-6
6. Laupäev Vaata, ei tuku ega jää magama see, kes Iisraeli hoiab. Ps 121,4 Heitke kõik oma mure tema peale, sest tema peab hoolt teie eest! 1Pt 5,7 Oh Jumal, juhi meid turvaliselt läbi aegade, aga kõigepealt juhi meid Sinu juurde! Dietrich Bonhoeffer Jh 14,1-6; Kl 4,7-18
4. ÜLESTÕUSMISAJA PÜHAPÄEV (JUBILATE) Kui keegi on Kristuses, siis ta on uus loodu, vana on möödunud, vaata, uus on sündinud. 2Kr 5,17 Jh 15,1-8; 1Jh 5,1-4; Ps 19 Jutlus: Jh 16,16(17-19)20-23a
7. Pühapäev Minu suu on täis sinu kiitust ja su ülevust kogu päeva. Ps 71,8 Rõõmustage alati, palvetage lakkamatult, tänage kõige eest - sest see on, mida Jumal teilt tahab Jeesuses Kristuses! 1Ts 5,16-18 Jeesus elab, Jeesus elab, surm on surmatud! Laul las kõlab, laul las kõlab hõisaku kõik suud: Jeesus saanud Kuningaks, kõiges kõige käskijaks! Rõõmustage, rõõmustage, kes Ta alamaks! KLPR 119:2. Andres Põder
8. Esmaspäev Ei ma sure, vaid jään elama, ja jutustan Issanda tegusid. Ps 118,17 Kui nad olid neile palju hoope andnud, heitsid nad apostlid vangi ja käskisid vangivalvurit neid hoolsalt valvata. Kesköö paiku Paulus ja Siilas palvetasid ja laulsid Jumalat kiites, ning vangid kuulasid neid. Ap 16,23.25 Miks kardad sa siis risti kanda ja kannatada, kui sa seeläbi Jumala riiki tuled? Thomas Kempisest 1Ms 1,6-8; Jl 1,1-20
9. Teisipäev Kuigi ma kirjutan temale väga palju oma seadusi, peetakse neid võõraks asjaks. Ho 8,12 Paulus kirjutab: Ma imestan, et teie nii ruttu pöördute ära temast, kes teid Kristuse armu kaudu on kutsunud, mingi teistsuguse evangeeliumi poole. Gl 1,6 Paljudel inimestel pole midagi selle vastu, kui Piibel neile häda ja viletsuse ajal lohutust jagab, aga neil ei tule meeldegi kasutada seda nõuandjana oma igapäevases elus. Charles Haddon Spurgeon 1Ms 1,9-13; Jl 2,1-11
10. Kolmapäev Kes kehva pilkab, teotab tema Loojat, ei jää karistuseta, kes tunneb rõõmu teise õnnetusest. Õp 17,5 Vaadake ette, et te ühtainustki neist pisikestest ei põlgaks, sest ma ütlen teile, et nende inglid taevas näevad alati minu Isa palet, kes on taevas. Mt 18,10 Ärge andke inimestele üksnes oma hoolitsust, andke neile oma süda. Ema Teresa 1Ms 1,14-19; Jl 2,12-17
11. Neljapäev Sest sina oled mu ootus, Issand Jumal. Sa oled mu kindel lootus mu noorpõlvest. Ps 71,5 Sellepärast me ei loidu, vaid kuigi meie väline inimene kõduneb, uueneb sisemine inimene ometi päev-päevalt. 2Kr 4,16 Igal hommikul arm on uus, miks siis muretsen mina? Lõppenud pole Ta halastus, süda hõiska ja kiida! Lina Sandell-Berg 1Ms 1,20-23; Jl 2,18-27
12. Reede Kuulge, kõik rahvad, pane tähele, maa ja kõik, mis seda täidab! Olgu Issand Jumal tunnistajaks teie vastu. Mi 1,2 Ja Jeesus ütles neile: "Minge kõike maailma, kuulutage evangeeliumi kogu loodule! Mk 16,15 Tempel võib rusudeks variseda ja tema kivid võivad olla laiali kantud , aga see, mis selles templis on kuulutatud ei tohi ega saagi hävida. See pole sõna, mille inimesed on välja mõtelnud, vaid see on sõna, mille Jumal on inimestele andnud. Harri haamer 1Ms 1,24-31; Jl 3,1-5
13. Laupäev Jälle kuuldakse lustihäält ja rõõmuhäält, peigmehe häält ja pruudi häält, nende häält, kes ütlevad: "Tänage vägede Issandat, sest Issand on hea, sest tema heldus kestab igavesti!" Jr 33,11 Ristija Johannes ütles: "Peigmehe sõber on väga rõõmus peigmehe hääle üle. Nii on nüüd ka minu rõõm saanud täielikuks." Jh 3,29 "Trööstige mu kurba rahvast!" hüüab Isa helde hääl. Julgustage argu vahvast', kellel haige hing ja meel, kes siin nuttes kaebavad, patu ikkes ägavad. Kuulutage päästet neile, tänulikud on nad teile! KLPR 145:1. Johann G. Olearius 1Ms 2,1-3; Jl 4,1-21
5. ÜLESTÕUSMISAJA PÜHAPÄEV (CANTATE) Laulge Issandale uus laul, sest ta on teinud imetegusid. Ps 98,1 Mt 11,25-30; Kl 3,12-17; Ps 45 Jutlus: Mt 21,14-17(18-22)
14. Pühapäev Mina võtan teid enesele rahvaks ja olen teile Jumalaks. 2Ms 6,7 Vaadake, kui suure armastuse Isa on meile andnud: meid hüütakse Jumala lasteks ja need me olemegi. 1Jh 3,1 Siin lapsed armust vastu võetud, seal Kristusega pärijad! Oh seda nime igatsetut! Oh seda osa õndsamat! See on, mis meie süda nõuab, ja üliväga ihaldab, kui viimaks Vaimus elu leiab ja pärandusest osa saab. KLPR 166:1. Carl J. Philipp Spitta
15. Esmaspäev Sina, Issand, ära keela mulle oma halastust; sinu arm ja su ustavus hoidku mind alati! Ps 40,12 Aga rahu Jumal ise pühitsegu teid läbinisti ning teie vaim ja hing ja ihu olgu tervikuna hoitud laitmatuna meie Issanda Jeesuse Kristuse tulemiseks! Ustav on see, kes teid kutsub; küll tema teebki seda. 1Ts 5,23-24 Issand, Sinu juures olen kindel. Tean oma tulevikust vähe, kuid usaldan Sind. Anna, mis mulle hea, võta, mis mulle kahjuks. John Henry Newman 2Ms 15,(1-11)19-21; Ap 1,1-14
16. Teisipäev "Viletsate rõhumise, vaeste ägamise pärast tõusen ma nüüd üles," ütleb Issand, "ma toon pääste sellele, kes hingeldab." Ps 12,6 Kas siis Jumal ei peaks muretsema õigust oma äravalituile, kes tema poole kisendavad päevad ja ööd? Lk 18,7 Kui keegi mõtleb, et ta ei taha kauem koos Jumalaga minna, kuna see on liiga raske, siis Jumala lähedus, ustavus, Jumala tugevus saab meile troostiks ja abiks. Alles siis mõistame Jumalat ja kristliku elu mõtet õigesti. Dietrich Bonhoeffer 1Sm 16,14-23; Ap 1,15-26
17. Kolmapäev Vaata, Issand on kuulutanud maa ääreni: Öelge Siioni tütrele: Vaata, su pääste tuleb! Js 62,11 Sest Jumala tõotused, millised iganes need olid, on Kristuses "jah". 2Kr 1,20 Su peale üksnes, Jeesuke, siin maa peal mina loodan. Sa oled rõõmuks minule, kust mujalt rõõmu ootan? Ei olnud enne kedagi, ei ole nüüdki ühtegi, kes mind võiks hädas aidata. Sind palun ma, mu lootus, Jeesus, avita! ULR 403:1. Johann Schneesing Rm 15,14-21; Ap 2,1-13
18. Neljapäev Ja naine nägi, et puust oli hea süüa, ja see tegi ta silmadele himu, ja et puu oli ihaldusväärne, sest see pidi targaks tegema. 1Ms 3,6 Sest mis kasu on inimesel, kui ta võidaks terve maailma, aga kaotaks iseenese või teeks enesele kahju? Lk 9,25 Ma vaene muld, kes pattu teinud, siin seisan, Jumal, Sinu ees. Ma olen kurja tee peal käinud, oh ära nuhtle viha sees! Oh halasta, oh halasta, mu Halastaja, armuga! ULR 287:1. Christoph Tieze 1Kr 14,6-9.15-19; Ap 2,14-28
19. Reede Jumal mõistab õiglast kohut neile, kellele liiga tehakse, kes annab leiba näljastele. Ps 146,7 Jüngrid ütlesid Jeesusele: "Meil ei ole siin rohkem kui vaid viis leiba ja kaks kala." Aga tema ütles: "Tooge need mulle siia!" Mt 14,17-18 Jumal ise on juhtinud su jalgu ja hoidnud su teerada. Ikka ja jälle on ta sind täitnud heaga ja pole oma heldusega kokku hoidnud. Ära siis ole nüüd hirmul ja ära kõhkle iga sammu pärast. Jumal, kes sind siiani saatis, tuleb kaasa ka tulevikku! Wolfram Böhme Ilm 5,6-14; Ap 2,29-36
20. Laupäev Kas Issanda käsi on jäänud lühemaks? 4Ms 11,23 Jumal on vägev ka täitma seda, mida on tõotanud. Rm 4,21 Kord hakkame häbenema mitte oma lootusi, vaid oma kartlikku lootusetust, mis ei usaldanud Jumalat ega julgenud kinni haarata Tema antud tõotustest. Dietrich Bonhoeffer Jh 6,(60-62)63-69; Ap 2,37-41
6. ÜLESTÕUSMISAJA PÜHAPÄEV (ROGATE) Tänu olgu Jumalale, kes ei ole heitnud kõrvale mu palvet ega ole mult ära võtnud oma heldust! Ps 66,20 Jh 16,23b-28(29-32)33; 1Tm 2,1-6a; Ps 30 Jutlus: Lk 11,5-13
21. Pühapäev Issand ütles Saalomonile: "Palu, mida ma sulle peaksin andma!" Saalomon vastas: Anna seepärast oma sulasele sõnakuulelik süda, et ta võiks su rahvale kohut mõista ning vahet teha hea ja kurja vahel. 1Kn 3,5.9 Kui kellelgi teist jääb vajaka tarkust, siis ta palugu Jumalalt, kes kõigile annab heldelt ega tee etteheiteid, ja talle antakse. Jk 1,5 Jeesus, kes Sa Isa juurde läksid taeva elama, saada oma Vaimu mulle, igatsedes ootan ma. Olgu Tema trööstijaks, kes mind targalt õpetaks jääma Sõna alusele, usu kindla kalju peale. KLPR 126:3. Mauritus Kramer
21. mai - Misjoniohvri nädal
22. Esmaspäev Kündke enestele uudismaad ja ärge külvake kibuvitste sekka! Jr 4,3 Ja ärge muganduge praeguse ajaga, vaid muutuge meele uuendamise teel, et te katsuksite läbi, mis on Jumala tahtmine, mis on hea ja meelepärane ja täiuslik. Rm 12,2 See on üks moodsa aja häda: mida rohkem on inimestel tegemist selles maailmas, seda vähemtähtsaks saab neile Jumala kuningriik. Harri Haamer Mk 1,32-39; Ap 2,42-47
23. Teisipäev Kes põlgab oma ligimest, teeb pattu, aga kes halastab hädaliste peale, on õnnis. Õp 14,21 Vaadake, et keegi teisele kurja ei tasuks kurjaga, vaid taotlege alati head üksteisele ja kõikidele! 1Ts 5,15 Iga kristlane on Jeesuse Kristuse saadik maailmas. Sa esindad oma Kuningat. Ära unusta seda iialgi ja käitu selle vääriliselt! Eva von Tiele-Winckler Lk 18,1-8; Ap 3,1-10
24. Kolmapäev Ja tea, et Issand, su Jumal, on Jumal, ustav Jumal, kes lepingut peab ja heldust osutab tuhandenda põlveni neile, kes teda armastavad ja tema käske peavad, 5Ms 7,9 Aga igavene elu on see, et nad tunneksid sind, ainsat tõelist Jumalat, ja Jeesust Kristust, kelle sina oled läkitanud. Jh 17,3 Kui jääd vaatama maailma, muutud vaevatuks. Kui jääd vaatama enesele, satud masendusse. Kui vaatad Kristusele, jõuad hingamisse. Corrie ten Boom Mk 9,14-29; Ap 3,11-26
KRISTUSE TAEVAMINEMISPÜHA Kristus ütleb: Kui mind maa pealt ülendatakse, siis ma tõmban kõik enese juurde. Jh 12,32 Lk 24,(44-49)50-53; Ap 1,3-4(5-7)8-11; Ps 47 Jutlus: 1Kn 8,22-24.26-28
25. Neljapäev Ja kaugelolijad tulevad ning ehitavad Issanda templit. Sk 6,15 Hananias palvetas: "Issand, ma olen paljudelt kuulnud sellest Saulusest, kui palju kurja ta on teinud sinu pühadele Jeruusalemmas, Aga Issand ütles talle: "Mine, sest tema on mul valitud tööriist minu nime kandma rahvaste ja kuningate ja Iisraeli laste ette." Ap 9,13.15 Tänan Sind, Issand, et Sinust lähtuv kõikvõimas armastus muudab inimsüdamed ja -suhted Sinu nime kiituseks. Osvald Reier
26. Reede Jumal üksinda laotab taevaid ja kõnnib mere lainete peal .Tema teeb Vankri-, Varda- ja Sõelatähed ja lõunapoolsed tähtkujud. Ii 9,8.9 Kummardage teda, kes on teinud taeva ja maa ja mere ja vete allikad! Ilm 14,7 Suur on Issand ja suur on Tema vägi, Tema tarkus on otsatu. Kiitke Teda taevad, päike, kuu ja planeedid igaüks oma keeles! Sina, mu hing, laula Issanda auks kuni sul on elu! Johannes Kepler Jh 18,33-38; Ap 4,1-12
27. Laupäev Issand ütles: "Ma ei nea enam maad inimese pärast, sest inimese südame mõtlemised on kurjad ta lapsepõlvest peale." 1Ms 8,21 Te teate, et Jumala Poeg on ilmunud patte ära kandma ning temas endas ei ole pattu. 1Jh 3,5 Meid Sa võtsid, meid Sa võtsid päästa võla seest, surma tõtsid, surma tõtsid ise meie eest. Ise kohtumõistja Sa andsid ennast nuhelda, et nii meie, et nii meie õigeks saaksime. KLPR 296:4. Vennastekoguduse lauluraamatu järgi Jakob Tamm Ilm 4,1-11; Ap 4,13-22
7. ÜLESTÕUSMISAJA PÜHAPÄEV (EXAUDI) Ja kui mind maa pealt ülendatakse, siis ma tõmban kõik enese juurde. Jh 12,32 Jh 15,26-16,4; Ef 3,14-21; Ps 27 Jutlus: Jh 7,37-39
28. Pühapäev Issand, Sina oled seda näinud, sest sina näed vaeva ja meelekibedust, et tasuda oma käega. Ps 10,14 Jeesus võttis rahvahulgad vastu ning rääkis neile Jumala riigist ja parandas need, kel tervekstegemist vaja. Lk 9,11 Suures mures laskusin põlvili ja hüüdsin Jumalat, keda ma veel ei tundnud ega uskunud, et Ta päästaks mind sellest õnnetust olukorrast. Kui olin alles põlvedel, võttis Ta mind äkki kuulda. Sest nagu käega olid kõik mu kahtlused minema pühitud. Mu süda kinnitati Jumala armus, mis on Jeesuses Kristuses. August Hermann Francke
28. mai - Ülemaailmne palvenädal kristlaste ühtsuse eest (oikumeeniline palvenädal)
29. Esmaspäev Sina, Issand, õnnistad õiget; sa ehid teda oma hea meelega kui kaitsevarjuga. Ps 5,13 Läki siis julgusega armu aujärje ette, et me halastust saaksime ja armu abiks leiaksime parajal ajal! Hb 4,16 Issand Jumal, taevane Isa, Sina andsid oma Poja hirmu ja ahastuse sisse, et meile tuleks Tema läbi rahu. Aita meid, et ainult Temale rajaksime oma usujulguse ja nõnda leiaksime rahu oma hingele. Henric Schartau Hs 11,14-20; Ap 4,23-31
30. Teisipäev Mina, Issand, olen õigusega sind kutsunud, ma panen sinu avama pimedate silmi, vabastama vange vangistusest, pimeduses istujaid vangikojast. Js 42,6.7 Pidage meeles vange, nagu te oleksite kaasvangid, ja kurja kannatajaid, sest ka teie olete alles maises ihus. Hb 13,3 Issand Jumal, ava meie silmad vaatama maailma sellisena nagu Sina seda näed. Paljud otsivad Sind, kõik me vajame Sind. Mõned kobavad pimeduses Sind leidmata. Läheta oma saadik viima häid uudiseid kõikjale! Jaako Haavisto 1Jh 4,1-6; Ap 4,32-37
31. Kolmapäev Mu silmad on alati Issanda poole, sest tema tõmbab mu jalad võrgust välja. Ps 25,15 Olge siis teiegi pika meelega, kinnitage oma südant, sest Issanda tulemine on lähedal! Jk 5,8 Jumala elavakstegev arm uuendagu sind iga päev Püha Vaimu kaudu. Järgigu teised oma seisukohti. Sina järgi Issandat! Urho Muroma Js 32,11-18; Ap 5, 1-11

References: Ps 121
 Ps 19
 Ps 71
 Ps 118
 Ps 71
 Ps 98
 Ps 45
 Ps 40
 Ps 12
 Ps 146
 Ps 66
 Ps 30
 Ps 47
 Ps 27
 Ps 10
 Ps 5
 Ps 25